38. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Α.Π. Φ.124/1053 της 26 Ιουν. / 11 Ιουλ. 1997 (ΦΕΚ Β΄  568) Αύξηση για το έτος 1997 των καταβαλλομένων συντάξεων του Ταμείου Επικουρικής Ασφάλισης Προσωπικού Εταιρειών Πετρελαιοειδών. Οι καταβαλλόμενες από το Ταμείο Επικουρικής Ασφάλισης Προσωπικού Εταιρειών Πετρελαιοειδών συντάξεις προς τους συνταξιούχους του, των οποίων το συνταξιοδοτικό δικαίωμα εμπίπτει στο μέχρι την 31.12.96 χρονικό διάστημα, αυξάνονται από 1.1.197 ως εξής: 1.α)Συντάξεις λόγω γήρατος και αναπηρίας Συντάξεις μέχρι 70.000 δρχ., κατά ποσό 800 δρχ. Συντάξεις από 70.001 δρχ. και άνω, κατά ποσό 500 δρχ. β)Συντάξεις λόγω θανάτου (δικαιοδόχων)  Συντάξεις ανεξαρτήτως ποσού, κατά ποσό 500 δρχ. 2.Τα ποσά σύνταξης κάθε κλιμακίου, όπως διαμορφώνονται με τις αυξήσεις της περ. α)της παρ. 1 της απόφασης αυτής, σε καμιά περίπτωση δεν μπορεί να είναι κατώτερα από τα ποσά σύνταξης του προηγουμένου κλιμακίου, που προκύπτουν με τις αυξήσεις αυτές. 3.Από 1.1.97 τα κατώτατα όρια των καταβαλλομένων συντάξεων από το Ταμείο καθορίζονται στο ποσό των 37.700 δρχ. για τις κατηγορίες γήρατος και αναπηρίας και στο ποσό των 25.300 δρχ. για την κατηγορία συντάξεων δικαιοδόχων, ανεξάρτητα από το χρόνο έναρξης της συνταξιοδότησης. Τα κατώτατα όρια συντάξεων δεν ισχύουν προκειμένου για μειωμένες  συντάξεις. 